Axel Zitzmann

Axel Zitzmann (født 21. februar 1959 i Lauscha) er en tysk tidligere skihopper som konkurrerte for DDR.

Han vant den sveitsiske hoppuka i 1978. Han tok sølvmedalje i VM i skiflyging i Planica i 1979. Under mesterskapet falt han på et hopp på 179 meter, som ville vært verdensrekord dersom han hadde stått. I skiflygings-VM i Oberstdorf i 1981 ble han nummer 19.

Zitzmanns beste plassering i verdenscupen var 3. plass i storbakken i Planica 21. mars 1981. Sammenlagt i verdenscupen ble han nummer 38 i sesongen 1980/81.

Referanser

Kilder 
 Jens Jahn, Egon Theiner: Enzyklopädie des Skispringens. AGON Sportverlag, Kassel 2004. ISBN 3-89784-099-5, flere sider
 Munzinger Online: Axel Zitzmann
 Skispringen.com: Weltrekord Skifliegen - complete list (foruminnlegg 5. mars 2009, redigert 16. juni 2009)

Eksterne lenker 
 

Tyske skihoppere
Fødsler i 1959
Personer fra Landkreis Sonneberg